Retningslinjen er gjeldende for lading av elektrisk sykkel, elektrisk sparkesykkel og andre tilsvarende ladbare fremkomstmidler.

Antall elektriske sykler, elektriske sparkesykler etc har økt kraftig de siste årene. Parallelt har antall branner økt. Hvis disse begynner å brenne, kan det forårsake en brann som utvikler kraftig røyk og varme på relativt kort tid. Når batterier (lithium) først har begynt å brenne er det svært krevende å slokke brannen.

Så langt det er mulig, SKAL det lades utendørs. Det henvises også til «Retningslinjer for orden i sykehusets fellesarealer» og forbud mot å ta private sykler inn i sykehusets bygg.

Nedenfor nevnte gjelder følgelig batteri som tas med inn i bygget for lading (inkl sparkesykler hvor batteri er fastmontert).

Lading innendørs:

Lading bør foregå i rom som ligger i utkanten av bygg.

Rommet skal ha brannalarm og sprinkleranlegg.

Det skal kun lades under oppsyn og på dagtid.

Før du lader (enten inne- eller utendørs):

Sjekk enheten før lading. Se etter synlige tegn til skader der det er elektronikk. Er det steder på og ved batteriet som avgir unormal varme, skal man ikke lade før utstyret er sjekket av leverandør/forhandler.

Bruk original batterilader direkte i stikkontakt.

Alt elektrisk utstyr skal være CE merket.

Under lading:

Ikke lad om natten.

Om du oppdager unormale lyder, lukt, røyk, varme knyttet til lading - avbryt opplading og trekk ut ladekabelen umiddelbart.

Unngå lading i minusgrader.

Batterilader og batteri skal ikke tildekkes.

VIKTIG: Det er ikke tillatt å lade batterier tilhørende el. sykkel, el. sparkesykkel etc på pasientrom.